கேள்வி: கோலா நெருசு மாவட்டம் - பொது என்பது என்ன?
பதில்: கோலா நெருசு மாவட்டத்தில் ரெடாங் தீவு (''Redang archipelago'') உள்ளது. ரெடாங் தீவு மற்றும் பினாங்கு தீவு (''Pinang Island'') ஆகியவை இரண்டும் முக்கிய தீவுகள். மக்கள் வசிக்கும் தீவுகள். மற்ற சிறிய தீவுகள் லிங் தீவு, எக்கோர் தெபு தீவு (''Ekor Tebu Island''), லீமா தீவு, பாகு தீவு, பாக்கு கெசில் தீவு, கெரெங்கா தீவு, மற்றும் கெரெங்கா கெசில் தீவு.
கேள்வி: கோலா நெருசு மாவட்டம் - ரெடாங் தீவுக்கூட்டம் பற்றி தகவல் சொல்.
பதில்: ரெடாங் தீவு தென்சீனக் கடல் உள்ள கோலா திராங்கானுவில் இருந்து 45 கி.மீ. தொலைவில் அமைந்து உள்ளது. இந்தத் தீவுகளில் சுமார் 500 வகையான பவளப் பாறைகள் உள்ளன. மற்றும் ஆயிரக்கணக்கான மீன் இனங்கள் மற்றும் முதுகெலும்பில்லாத உயிரினங்கள் உள்ளன. 1994-ஆம் ஆண்டு ரெடாங் தீவு ஒரு கடல் பூங்காவாக நியமிக்கப்பட்டது. மலேசியாவில், கடல்சார் சுற்றுச்சூழல் அமைப்பைப் பாதுகாக்கவும் மற்றும் நீருக்கடியிலான இயற்கைத் தன்மையை அனுபவிக்க மக்களுக்கு வாய்ப்புகள் வழங்குவதற்காக அந்தக் கடல் பூங்கா நிறுவப்பட்டது. ரெடாங் தீவு கார்ப்படிகங்கள் மற்றும் வண்டல் பாறைகளால் ஆனவை. தவிர, லாங் தெங்கா தீவு, பிடாங் தீவு, கெலுக் தீவு மற்றும் காரா தீவு ஆகியவை கோலா நெருஸ் மாவட்டத்தின் அதிகார வரம்பிற்கு உட்பட்டவை.
கேள்வி: கோலா நெருசு மாவட்டம் - நிர்வாகப் பிரிவுகள் குறித்து விரிவாக சொல்லுங்கள்.
பதில்: கோலா நெருசு மாவட்டம் நான்கு முக்கிம்களாகப் பிரிக்கப்பட்டு உள்ளது, அவை: * பத்து ராகிட் ''(Batu Rakit)'' * கோலா நெருசு நகரம் ''(Kuala Nerus Town)'' * பாகோ (பெலாரா) ''(Pakoh Belara)'' * ரெடாங் தீவு ''(Redang Island)''